મુખ્યમંત્રી વિજય રૂપાણીએ રાજ્યની ૪૦ જેટલી વિચરતી-વિમુક્ત  જાતિઓના પસંદગીના પ્રતિનિધિઓ સાથે ગુરુવારે  ગાંધીનગરમાં ‘મોકળા મને’ સંવાદ કાર્યક્રમ યોજ્યો હતો,  જેમાં મોટાભાગના પ્રતિનિધિઓએ નમ્રભાવે તૂટક-તૂટક શબ્દોમાં એમની  વેદના વર્ણવી હતી, જેમાં સમાજમાં મોટાપ્રમાણમાં બેરોજગારી પ્રવર્તતી  હોવાની, પોલીસ દ્વારા રંજાડ થતી હોવાની, રેશનકાર્ડ ના મળતું  હોવાની તેમજ સરકારી મકાનનો લાભ ના મળતો હોવાની  ફરિયાદો રજૂ થઈ હતી.